Comrades 2020: Dis neusie verby vir Suid-Afrikaners | Maroela Media
Net drie dae nadat inskrywings vir die Comrades Marathon in 2020 geopen het, is die aantal inskrywings beskikbaar vir Suid-Afrikaners opgeraap. Suid-Afrikaners wat nie teen Woensdag 30 Oktober ingeskryf het nie, sal dus nie aan vanjaar se Comrades kan deelneem nie. Daar was aanvanklik plek vir 25 000 Suid-Afrikaanse atlete.
Rowyn James, direkteur van die Comrades Marathon-vereniging, sê hulle het nog nooit soveel belangstelling onder Suid-Afrikaanse atlete vir die Comrades gehad nie. "Dit is fenomenaal hoe vinnig die inskrywings opgeraap is," sê James in 'n verklaring. Inskrywings het op 28 Oktober geopen en ná die eerste paar uur is 16 500 inskrywings reeds ontvang.
Ian Heck, 'n hardloper van Pretoria, is een van dié wat nie plek gekry het nie. "Ek het nog die aand nadat die inskrywings kon begin, probeer inskryf, maar kon nie op die webwerf inkom nie," vertel Heck. "Die volgende oggend was ek te besig om in te skryf en later die dag laat weet 'n vriendin my daar is nie meer inskrywings beskikbaar nie." Heck sê hy was baie teleurgesteld, aangesien hy op 12 Oktober by die Jacaranda Challenge vir die Comrades gekwalifiseer het.
Die 95ste Comrades Marathon vind volgende jaar op 14 Junie plaas. Die wedloop skop om 05:30 af by die Pietermaritzburg Stadsaal en eindig 12 uur en 90,2 km later by die Moses Mabhida Stadion in Durban.
Dis n eg Suid Afrika wedloop maar ons aantal mense word beperk. Hoekom beperk hul nie eerder die vreemde deelnemers nie? Seker reeds gekaap deur die buiteland soos die e-tol stelsel. Vreemdes kry meer geld daaruit as ons eie mense.
Suid Afrikaanse ren maar hul mag nie deelneem
Ek wil julle net reg hulp. Die wedloop eindig nie 12uur nie. Maar wel 17:30. Die wedloop sal vir 12ure plaasvind van 5:30 tot 17:30
Mog ek myself nooit so straf nie…
Ek wil volgende jaar my persoonlike rekord probeer verbeter. Ek wil probeer om langer as 'n halfuur na dit op die TV te kyk.